JY LEES NOU Ontmoet Binnelanders se talent- en kleurvolle Dihan
Dihan Schoeman. Foto: Verskaf.
Dihan Schoeman kuier nou op ons kassies as Jacques in die kykNnet-sepie Binnelanders.
Dié boorling van Vereeniging in Gauteng is tans te sien as die hoërskoolleerder Jacques Olivier in die hospitaaldramareeks Binnelanders.
Dihan (20) het die rol van Trudie Ferreira (Daniah de Villiers) se bestie losgeslaan, en dit sommer ná sy heel eerste oudisie vir 'n TV-reeks.
Daniah de Villiers en Dihan Schoeman, wat die rolle van Trudie Ferreira en Jacques Olivier vertolk, in 'n toneel uit die kykNET-sepie Binnelanders. Nes hul karakters is dié twee in die regte lewe goeie vriende. Foto: kykNET/Binnelanders
Die jong akteur was voorheen te sien in die plaaslike verhoogproduksies ­Calling Me Home en Big Bad Musical, waarin hy teenoor die aktrise Simoné Pretorius, oftewel suster René Spies in Binnelanders, gespeel het.
Dihan is mal daaroor om nou in Binnelanders saam met groot name soos Hykie Berg, Hans Strydom en Cindy Swanepoel (onder­skeide­lik Conrad, At en Annelize) te werk.
"Hulle het my van dag een af gemaklik en deel van die Binnelanders-familie laat voel. Ek kan ook enige tyd by hulle vir raad aanklop," vertel hy.
Omdat Jacques en Trudie besties in die sepie is, was dit vir Dihan en die 16-jarige Daniah belangrik om van die begin af 'n goeie verhouding te bou.
"Al het ons mekaar glad nie vooraf geken nie, het ons dadelik oor die weg gekom," vertel hy oor sy band met Daniah, wat in die 2017-fliek Meerkat Maantuig te sien was.
"Ek is net so beskermend oor haar soos Jacques oor Trudie. Ek dink sy is 'n fantastiese aktrise met die mooiste hart. Ek het baie lief geword vir haar en beskou haar as my sussie," sê die akteur.
My 2 faves, love youuu #binnelanders #Jacques #Trudie #Magnus
A post shared by Dihan (@dihan0709) on Jun 25, 2019 at 12:59am PDT
Hy is ook dol oor Hannelie Warren, wat Ilse Del­port in Binnelanders speel.
"Sy het ook in Vereeniging grootgeword en het my dadelik laat tuis voel en op die eerste dag aan almal voorgestel. Nou skinder ons lekker tussen tonele," spot hy.
"Ben Kruger, wat die rol van Trudie se oupa Okkie vertolk, is ook verskriklik wys en het 'n aansteeklike glimlag."
Dihan is oop oor sy seksualiteit en het in 'n video sy aanhangers vertel hy is gay.
Vir hom is dit belangrik dat gay akteurs self gay karakters vertolk.
"Ek het juis vir die rol van Jacques (wat ook openlik gay is) 'n oudisie afgelê omdat daar volgens my nie genoeg gay verteenwoordiging in die Afrikaanse media en vermaakbedryf is nie.
LGBTQ + HANNAH MONTANA #Duh #Duhsney #hannahmontana #LGBTSUIDAFRIKA
A post shared by Dihan (@dihan0709) on May 30, 2019 at 3:25am PDT
Ek het dit as 'n geleent­heid gesien om verandering teweeg te bring, en ek is tot vandag toe nie daaroor spyt nie," sê hy trots.
Vir hom is selfaanvaarding die eerste stap wat tieners moet doen wat sukkel om hulself te wees.
"Homoseksualiteit is nie 'n keuse nie, en jou seksualiteit bepaal nie jou menswaardigheid nie. Jy is genoeg en sal altyd genoeg wees."
Dihan is 'n liedjieskrywer van formaat.
Sy styl word deur plaaslike sangers soos Leah en Elandré en die Amerikaanse sangeres Katy Perry beïnvloed.
My lewensdoel is basies om vir @leahmusieksa te vra of sy my onthou elke keer wat ek haar sien?? #Ghoemas2019
A post shared by Dihan (@dihan0709) on Apr 18, 2019 at 1:05am PDT
Dihan en sy medester Daniah het hul eie weergawe van die popster Miley Cyrus se treffer The Climb opgeneem en aanlyn gedeel, en sy aanhangers was dol daaroor.
"Germandt Geldenhuys, wat die rol van Louis Koster in Binnelanders vertolk, is dikwels besig om klavier te speel in die ateljee, en ek en Daniah is lief daarvoor om saam te sing. Ons het eendag tussen tonele besluit om dié liedjie op te neem. Met my ma se hulp het ons die video in die straat geskiet."
The Climb with the incredible @daniahdevilliers_official - hoe amazing is sy!?!? ??? Full Video link in bio
A post shared by Dihan (@dihan0709) on May 29, 2019 at 8:23am PDT
Hy skryf tans sy eie musiek en beoog om vroeg volgende jaar sy eerste album uit te reik.
Katy Perry, wat bekend is vir treffers soos I Kissed a Girl, Roar en Con Calma en ook nou sangtalent as beoordelaar in die sangkompetisiereeks American Idol ontgin, is sy rolmodel.
Katy Perry. Foto: Gallo Images/Getty Images
"Ek is nou 11 jaar lank 'n baie groot aanhanger en het verlede jaar die ongeloof­like voorreg gehad om haar vertoning in Johannesburg by te woon. Sy het my verhoog toe geroep en gesê sy glo in my. Ek sal vir ewig dankbaar wees vir daardie oomblik."
18 July 2018??
A post shared by Dihan (@dihan0709) on Jan 29, 2019 at 2:52am PST
Al het hy geen formele opleiding as akteur nie, het hy in 'n huis grootgeword waar die uitvoerende kunste die norm is.
Hy sing al vandat hy vier jaar oud was en was tot 2015 deel van die Colla Voce-­jeugkoor, wat bekende Afrikaanse sangers soos Refentse en Joshua na die Reën opgelewer het.
Sy ma, Heidi (47), 'n onderwyseres en die hoof van uitvoerende kunste aan die Waterstone Col­lege in Kiblerpark in die suide van Johannesburg, is een van die stigters­lede van dié koor en het ook vanjaar die leisels as dirigent oorgeneem.
Dihan en sy ouers Heidi en Johan. Foto: Verskaf
Sy broer, Nico (27), 'n rekenmeester wat saam met sy vrou, Lené (27), 'n sielkundige, in Londen, Engeland, woon, was self deel van die koor.
"Ek was stemleier vir die basse in my finale jaar as koorlid. Dit was ook die laaste jaar dat Refentse deel was van die koor. Ons was toe al pelle."
Al werk sy pa, Johan (55), as 'n fabriekbestuurder, het hy volgens Dihan ongelooflike kennis van die teg­niese sy van musiek.